هنفضل نقسم تاني الشاشة نصين. زي ما ربنا علمنا انه اصلا الناس متقسمة. فمنهم شقي وسعيد بس تعال نتخيل لو انت والعياذ بالله من الاشقياء هيحصل فيك ايه لو انت الاخرة ما كانتش ميزان اختياراتك واولوياتك. لو ربنا والدين موجودين كده في حياتي وخلاص. بس بصراحة مش في اعتباراتي
الصحف هتتطاير وكتابك هيجيلك لحد عندك ربنا قال لنا ودي اول علامة من علامات الخسارة امسك كتاب وتفتحه. هتلاقي فيه كل تفصيلة في حياتك كل كلمة قلتها وكل شتيمة وكل كدبة
وكل حاجة غلط سمعتها وكل حاجة غلط بصيت عليها كل مرة زعقت الاهلي وعقيت والدي كل صلاة قلت مش مشكلة يعني ما جتش على الصلاة دي. اتجوزت مين وسافرت مع مين؟ ورحت فين؟ كل تفصيلة مكتوبة. ويقولون يا ويلتنا ما لهذا
كتاب لا يغادر صغيرة ولا كبيرة الا احصاها وفجأة الملايكة هتنادي عليك باسمك وهتبقى عارف ان ده امتى وتقول لك يلا هلم للعرض على الجبار وتخيل نفسك وانت ماشي في يوم القيامة والناس كلها تبص عليك وانت عارف انك رايح له دلوقتي
رايح لربنا رايح للي خلقك. رايح لملك الملوك يا ترى المشهد هيبقى عامل ازاي مصيرك هيتحدد دلوقتي وقرار اخرتك هيصدر اهو وتخيل نفسك وانت واقف بين ايدين ربنا سبحانه وتعالى
هتقول له ايه لما يسألك انت ليه ما صليتش انت ليه ما عبدتنيش ؟ فين الاسلام اللي طالبتك به هو انت ما كنتيش خايفة مني؟ ولا انت ما كنتش مصدقني؟
وانا ما انعمتش عليك وسبتك كتير يا ايها الانسان ما غرك بربك الكريم وهيصدر القرار لو انا من الاشقياء وربنا هيقول خذوه فغلوه والملايكة تجري جري عليك وانت ما لكش حد وما عكش حد ومش عارف تخرج من الموقف ده ازاي
فين بقى القسم التاني؟ قلنا شقيا وسعيد. فين السعيد دلوقتي الصعيد اللي كان الدين هو البوصلة بتاعته وكان النبي صلى الله عليه وسلم هو قدوته وكان رضا ربنا هو الاولوية في كل حاجة بالنسبة له
لو انت من السعداء هيحصل فيك ايه برضو الصحف هتتطاير. وبرضو كتابك هيجي لك لحد عندك وربنا بيقول فاما من اوتي كتابه بيمينه. اول علامة على انك كسبت انك ماسكة الكتاب بيمينك
تفتح برضو تلاقي كل تفصيلة كل صلاة وكل سنة وكل صدقة وكل يوم صومتيه. وكل مرة بوست فيه ايد والدتك. وكل مرة عملت خير بتساعدي به حد. كل تفصيلة وكل عمل خير برضو هيبقى مكتوب
وربنا بيوصف المشهد بعد كده. فاما من اوتي الكتاب بيمينه فيقول هاؤم اقرأوا كتابي. هتطلع تجري من الفرحة. وتنادي على الناس اتفرجوا بصوا انا كتابي فيه ايه. فرحان مش مصدق نفسك. عارف لما لعيب كورة يجيب جون في ماتش مهم جدا ويطلع يجري. هو ده يبقى منظرك يوم القيامة. وانت الفرحة مش سايعاك
ها قوموا اقرأوا كتابي اني ظننت اني ملاق حسابيا. انا كنت متأكد ان فيه حساب. انا اشتغلت وتعبت وفجأة الملايكة تنادي عليك برضو. يلا عشان تتحاسب وهتروح بقى لربنا حبيبك
وهتقف قدام ربنا ويقول لك انا كنت شايفك وكنت عارفك كنت شايفك وانت بتتعب. وكنت عارف ان انت بتيجي على نفسك عشان ترضيني وتبت من زنوب وغفرتها لك وانا بحبك. وخش على الجنة
ساعتها بس هتكتشف ان انت اخترت صح. ساعتها بس هتفرح بانك اخدت القرار ده. وانك قررت تعيش عشان ربنا